Turiştii români, umiliţi în Mexic: "O ruşine naţională". În ce condiţii trăiesc.
Turiștii români au dormit pe saltele improvizate și au stat ore fără apă și mâncare. Televiziunile mexicane vorbesc despre incident ca despre o "rușine" națională. Prețul unei vacanțe în Cancun este de 1.400 de euro de persoană.
Sunt oameni care au plătit câte 1.400 de euro pentru o vacanță de vis, care s-a transformat însă în coșmar. Turiștii au fost reținuți imediat după aterizare, iar actele și telefoanele le-au fost confiscate.Românii au dormit claie peste grămadă, pe jos sau pe saltele improvizate. Nu au primit apă și mâncare și au fost tratați ca niște infractorii.Georgiana Năstase a povestit cum ea și copilul ei de 10 luni au fost despărțiți de soțul ei. Ea și copilul au fost urcați într-un zbor spre România, pe el l-au lăsat în Cancun. A povestit că autoritățile mexicane au amenințat-o că "închisorea nu este un loc pentru o mamă cu copil"."Eu sunt mama cu copilul care au fost deportați din Cancun. Soțul meu nu a mai avut bani să cumpere alt bilet, nu putea să ajungă sub nici o formă la mine. M-au amenințat încă o dată că "pușcăria nu este un loc pentru o mamă și un copil. Dumneavoastră sunteți pe teritoriul nostru și autoritățile vă pot lua copilul în această situație".Toată situația asta a fost provocată de o alertă de Securitate emisă de Statele Unite, susțin ziariștii locali. Dar condițiile de reținere din aeroport au fost șocante, chiar și pentru ei.